TCMC ยอดขายตก ฉุดกำไร Q3/59 ลดลง 50% เหลือ 17.54 ลบ.
TCMC ยอดขายตก ฉุดกำไร Q3/59 เหลือ 17.54 ลบ. ลดลง 50% จากปีก่อนกำไร 35.34 ลบ. ขณะที่ช่วง 9 เดือนแรกมีกำไร 120.48 ลบ. เพิ่มขึ้น 155% จากปีก่อนกำไร 47.19 ลบ.
14 พ.ย. 2559

บริษัท อุตสาหกรรมพรมไทย จำกัด (มหาชน) หรือ TCMC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 17.54 ล้านบาท หรือมีกำไรสุทธิ 0.0403 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 35.34 ล้านบาท หรือมีกำไรสุทธิ 0.0991 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมียอดขายลดลงจากไตรมาสก่อน ขณะที่ในไตรมาส 3/58 บริษัทมีกำไรจากอัตราแลกเปลี่ยน ขณะที่ในไตรมาสนี้ไม่มีกำไรดังกล่าว
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 120.48 ล้านบาท หรือ0.2986 บาทต่อหุ้น เพิ่มขึ้น 155% จากช่วงเดียวกันของปีก่อนที่มีกำไรสุทธิ 47.19 ล้านบาท หรือ  0.1341 บาทต่อหุ้น